মেডিক্যাল বোর্ডের সদস্য সংখ্যা বাড়ানো হল

কলকাতা: মেদিনীপুর মেডিক্যালে স্যালাইন কাণ্ডে (Medinipur medical case) গুরুতর অসুস্থ আরও তিন প্রসূতি। তিন প্রসূতিকে রবিবার রাতেই গ্রিন করিডর করে নিয়ে আসা হয়েছে কলকাতার এসএসকেএম হাসপাতালে। তাঁদের চিকিৎসার জন্য ৫ সদস্যের মেডিক্যাল বোর্ড তৈরি করা হয়। এখন তাঁরা ভেন্টিলেশনে রয়েছেন। সোমবার স্বাস্থ্য ভবনে দীর্ঘক্ষণ বৈঠক করে ১৩ সদস্যের তদন্ত কমিটি। এই ঘটনার তদন্তভার সিআইডিকে দেওয়া হয়েছে। সদস্য সংখ্যা বাড়ানো হল মেডিক্যাল বোর্ডের (SSKM Hospital Increases Medical Board Member)। ক্রিটিকাল কেয়ার বিশেষজ্ঞদের নেতৃত্বে আরও তিন সদস্য সংখ্যা বৃদ্ধি করে মোট ৮ সদস্যের মেডিকেল বোর্ড গঠন করা হয়েছে।

আরও পড়ুন: প্রসূতির পরিবারকে দিয়ে মুচলেকা, উঠে এল চাঞ্চল্যকর তথ্য

মেদিনীপুর মেডিক্যাল কাণ্ডে কার গাফিলতিতে এক প্রসূতির মৃত্যু হল। আদৌ কী স্যালাইনের জেরেই মৃত্যু হয়েছে প্রসূতির। না অন্য কোনও কারণে মৃত্যু হয়েছে তা খতিয়ে দেখতে ১৩ সদস্যের তদন্ত কমিটি গঠন করে স্বাস্থ্য দফতর। মেদিনীপুর মেডিক্যাল কলেজে গিয়ে বেশ কিছু ওযুধ এবং স্যালাইনের নমুনা সংগ্রহ করে। স্বাস্থ্য দফতরের তদন্ত কমিটির প্রাথমিক রিপোর্টের কথা উল্লেখ করে মুখ্যসচিব বলেন, ‘‘আমরা কোনও রকম গাফিলতি বরদাস্ত করব না। প্রাথমিক রিপোর্ট দুই দিনের মধ্যে পেয়েছি। তিনদিনের মধ্যে পরবর্তী রিপোর্ট পাওয়া যাবে। সিআইডির রিপোর্ট‌ও তাড়াতাড়ি পেয়ে যাবো। কর্তব্যরত স্বাস্থ্য কর্মীদের একটা গাফিলতি রয়েছে। তারপরও আমরা বিষয়টির তদন্ত করতে নির্দেশ দিয়েছি জানালেন মুখ্যসচিব।

অন্য খবর দেখুন